Diari Oficial de la Generalitat Valenciana


Sumari del DOGV 9177, del 20-09-2021 (2021/9371)

RESOLUCIÓ de 3 d'agost de 2021, de la Vicepresidència i Conselleria d'Igualtat i Polítiques Inclusives, per la qual es concedeixen subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9177

Data del DOGV
:   20-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9371


Data del document
:   03-08-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 3 d'agost de 2021, de la Vicepresidència i Conselleria d'Igualtat i Polítiques Inclusives, per la qual es concedeixen subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya. [2021/9371]  
Mitjançant la Resolució de 3 de juny de 2021, de la Vicepresidència i Conselleria d'Igualtat i Polítiques Inclusives, es van convocar subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya, en règim de concurrència competitiva, per a l'exercici 2021 (DOGV 9101, 7 de juny). La convocatòria es dirigeix a organitzacions empresarials agràries, les quals hauran de complir els requisits establits en la base tercera de l'Ordre 4/2015, d'1 de setembre de 2015, de la Vicepresidència i Conselleria d'Igualtat i Polítiques Inclusives per la qual s'estableixen les bases reguladores de la concessió de subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya.  
Poden ser objecte d'aquestes subvencions els projectes que tinguen com a finalitat la realització d'activitats que suposen una millora de les condicions sociolaborals de persones immigrants temporeres, d'entre les que figuren en la base cinquena de l'esmentada Ordre 4/2015, d'1 de setembre, de la Vicepresidència del Consell i Conselleria d'Igualtat i Polítiques Inclusives.  
Conforme al que es preveu en l'article 22.1 de la Llei 38/2003, de 17 de novembre, general de subvencions, així com en la base novena de l'Ordre 4/2015, d'1 de setembre, de la Vicepresidència del Consell i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya, i en l'apartat cinqué de l'esmentada Resolució de 3 de juny de 2021, la direcció general competent en matèria d'immigració ha sigut l'òrgan encarregat de la instrucció de les sol·licituds.  
De conformitat amb el que es preveu en base desena de l'Ordre 4/2015, d'1 de setembre, de la Vicepresidència del Consell i Conselleria d'Igualtat i Polítiques Inclusives, el dia 20 de juliol de 2021 es va reunir la Comissió d'Avaluació, amb la finalitat de formular proposta de resolució conforme al contingut de l'acta subscrita per totes les persones que en són membres.  
L'apartat tercer del punt resolutiu huité de la resolució de convocatòria de les presents subvencions, delega en la persona titular de la direcció general competent en matèria d'igualtat en la diversitat la resolució de les sol·licituds presentades. Per això, fent ús de la facultat conferida, i amb càrrec al programa pressupostari 313.80, Igualtat en la Diversitat, de la Llei 4/2020, de 30 de desembre, de 2020, de pressupostos de la Generalitat per a l'exercici 2021, resolc:  
  
Primer  
Acceptar la proposta de resolució de la Comissió d'Avaluació en els seus propis termes.  
  
Segon  
1. Sol·licituds excloses.  
No hi ha hagut sol·licituds excloses.  
2. Projectes subvencionats.  
Concedir una subvenció als projectes de les entitats que s'assenyalen a continuació, per l'import total de 375.000,00 ?, d'acord amb la consignació pressupostària existent en la línia de subvenció S1147 i amb el que estableix la Resolució de 3 de juny de 2021, de la Vicepresidència i Conselleria d'Igualtat i Polítiques Inclusives, per la qual es convoquen subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya, en règim de concurrència competitiva, per a l'exercici 2021 (DOGV 9101, 7 de juny).   
  
3. Projectes no subvencionats.  
Se subvencionen tots els projectes respecte dels quals s'ha presentat sol·licitud.  
  
Tercer  
El règim de pagament de les ajudes, d'acord amb l'habilitació establida en el punt resolutiu nové de la Resolució de 3 de juny de 2021, de la Vicepresidència i Conselleria d'Igualtat i Polítiques Inclusives per la qual es convoquen per a l'exercici 2021, les subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya, es realitzarà prèvia justificació per l'entitat beneficiària de la realització de l'activitat, projecte, objectiu o adopció del comportament per al qual es va concedir en els termes establits en l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Quart  
Les entitats beneficiàries presentaran la justificació del projecte subvencionat davant la direcció general competent per a la seua instrucció. Aquesta justificació s'haurà d'efectuar conforme al que s'estableix en la base tretzena de l'Ordre i el punt resolutiu deu de la convocatòria.  
El termini màxim per a la justificació del lliurament de la totalitat de la subvenció finalitzarà el 18 de novembre de 2021, tal com s'assenyala en l'apartat segon del punt resolutiu nové de la convocatòria.  
El termini màxim per a la presentació de la memòria tècnica serà el 10 de gener de 2022.  
  
Contra la present resolució, que posa fi a la via administrativa, es podrà interposar potestativament recurs de reposició davant la vicepresidenta del Consell i consellera d'Igualtat i Polítiques Inclusives en el termini d'un mes, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar-se qualsevol altre que s'estime pertinent.  
  
València, 3 d'agost de 2021.- La vicepresidenta del Consell i consellera d'Igualtat i Polítiques Inclusives, p. d. (O 6/2020), el director general d'Igualtat en la Diversitat: José de Lamo Pastor; p. s. (R 22.07.2021), el secretari autonòmic d'Igualtat en la Diversitat: Rubén Sancho Martínez.